open-index/open-wikipedia-markdown huggingface dataset:
இராபர்ட் கிரீன் இங்கர்சால்

**இராபர்ட் கிரீன் இங்கர்சால்** (*Robert G. Ingersoll*) 1833 ம் ஆண்டு , ஆகத்து 11ம் தேதி அமெரிக்காவின் நியூயார்க் மகானத்திலுள்ள டிரத்தன் என்ற சிறிய நகரத்தில் பிறந்தார். இவரின் தந்தை ஒரு கிறித்தவ சபை போதகராவார். தமது தந்தையின் ஐந்து குழந்தைகளில் இவர் இளையவர். சிறுவயதிலிருந்தே கூரிய சிந்தனைத்திறன் பெற்றவராக திகழ்ந்தார். உயர்கல்விக்குப் பின் சட்டப்படிப்பை பயின்றார். அமெரிக்க உள்நாட்டுப்போரின் போது படைத்தளபதியாக பணியாற்றினார். போர் முடிந்ததும் அரசியலில் நுழைந்தார்.

## கடவுள் மறுப்பு
கடவுளே இவ்வுலகைப் படைத்தார், சில விதிகளை வகுத்தார், மனிதர்களைப் பலகீனமானவர்களாகவும், அறியாமையில் உழல்பவராகவும் விட்டுவிட்டார் என்பன போன்ற சிந்தனைகளை மறுத்தார். மனிதர்கள் இவ்வுலகில் துன்பப்பட்டாலும், மறுஉலகில் இன்பம் பெறுவர் எனும் நம்பிக்கையையும், துன்பம் மனிதனை தூய்மையாக்கும் போன்ற கோட்பாடுகளை கடுமையாக எதிர்த்தார். அவரது கொள்கைப் பிடிப்பின் காரண்மாகவும், நேர்மையினாலும், திறமையினாலும் இல்லியான்சு மகானத்தின் ஆளுனராகும் வாய்ப்பினைப் பெற்றார். அப்போது அரசியல் தலைவர்களின் பிரதிநிதிகள் இங்கர்சாலை சந்தித்து தங்கள் சமயம் சார்ந்த விமர்சனங்களைத் திரும்பப் பெற்றால் மட்டுமே தங்கள் பெயரை ஆளுநர் பதவிக்கு பரிந்துரைப்போம் என்றனர். அதற்கு அவர் மறுத்துவிட்டதால் ஆளுநர் பதவி அவரை விட்டு சென்றது.

## பங்களிப்புக்கள்
மானுட அன்பே உலகிலேயே தலைசிறந்த நெறி என்றார். இறைநம்பிக்கை, போதனை, செபம் இவற்றைவிட மனிதர்களை அன்பு செய்வதே உயர்ந்தது என வாதிட்டார். கடவுளை அன்பு செய்வதைவிட மனிதனை அன்பு செய்வதே முக்கியம் என்றார். மனித குலத்தின் மகிழ்ச்சியே நமது நோக்கம். அதனை நாம் வாழும் இக்காலத்திலேயே முழுமையாக அடைந்துவிட முடியாது, ஆனால் நமது உழைப்பினால் அம்மகிழ்ச்சியை ஓரளவிற்கேனும் மனிதகுலத்திற்கு தரமுடியும் என்று வாதிட்ட இங்கர்சால் அதற்காக தன் வாழ்நாள் முழுவதும் அர்பணித்தார். அவர் 1899ம் ஆண்டு இவ்வுலகை விட்டு மறைந்தார்.

## இவர் எழுதிய புத்தகங்கள்
இவர் எழுதிய நூல்களில் பின்வருவன தமிழில் மொழிபெயர்க்கப்பட்டுள்ளன:,
# ஆண், பெண், குழந்தைச் சுதந்திரம் (The Liberty of Man, Woman and Child)  - பண்டித எஸ். முத்துசாமிப்பிள்ளை; 1936; குடிஅரசு பதிப்பகம், ஈரோடு.
# இரண்டு வழிகள்
# உண்மை உணர்ச்சி அல்லது சத்தியாக்கிரகம் (The Truth)- பண்டித எஸ். முத்துசாமிப்பிள்ளை; 1936; குடிஅரசு பதிப்பகம், ஈரோடு.
#  எந்த வழி? (Which Way?); 1942; பகுத்தறிவு நூற்பதிப்புக் கழகம், ஈரோடு.
# கடவுள்கள் (The Gods) - சோ. லட்சுமிரதன் பாரதி; 1934; பகுத்தறிவு நூற்பதிப்புக் கழகம், ஈரோடு.
# பேய் பூதம் பிசாசு அல்லது ஆவிகள் (The Ghosts) - சா. குருசாமி 1936; பகுத்தறிவு வெளியீடு, ஈரோடு.
# மதம் என்றால் என்ன? (What is Religion?) - சோ. லட்சுமிரதன் பாரதி; 1933; பகுத்தறிவு நூற்பதிப்புக் கழகம், ஈரோடு.
# நான் கடவுள் கவலையற்றவன் ஆனதேன்? (Why I am an Agnostic?); 1934; பகுத்தறிவு நூற்பதிப்புக் கழகம், ஈரோடு.
# வால்டையரின் வாழ்க்கை சரிதம் (Life of Voltaire) - கே. எம். பாலசுப்பிரமணியம்; 1935; பகுத்தறிவு நூற்பதிப்புக் கழகம், ஈரோடு.

### சிந்தனைத் தொகுப்புகள்
# நம்மை மேம்படுத்தும் எண்ணங்கள் (மோற்கோள் தொகுப்பு)

## மேற்கோள்கள்


## வெளி இணைப்புகள்
*http://paraneetharan-myweb.blogspot.com/2010/04/blog-post_3826.html
*http://naathigam.blogspot.com/2011/01/blog-post_3796.html

பகுப்பு:அமெரிக்க எழுத்தாளர்கள்
பகுப்பு:1833 பிறப்புகள்
பகுப்பு:1899 இறப்புகள்
பகுப்பு:அமெரிக்க அறியொணாமையியலாளர்கள்
அம்சா தாரிக்

**அம்சா தாரிக்** (Hamza Tariq, பிறப்பு: சூலை 21 1990), கனடா அணியின் குச்சக் காப்பாளர் (wicket-keeper அல்லது wicketkeeper அல்லது பெரும்பாலும் keeper), பாக்கிஸ்தான் கராச்சியில் பிறந்த தாரிக் வலதுகைத் துடுப்பாளர், இவர் கனடா தேசிய அணி, கனடா 19இன் கீழ் அணிகளில் அங்கத்துவம் பெறுகின்றார்.

பகுப்பு:கனடியத் துடுப்பாட்டக்காரர்கள்
பகுப்பு:1990 பிறப்புகள்
பகுப்பு:வாழும் மக்கள்
சுபின் சுர்காரி

**சுபின் சுர்காரி**: (Zubin Surkari, பிறப்பு: பெப்ரவரி 26, 1980), கனடா அணியின் சகலதுறை ஆட்டக்காரர். கனடா, ஒன்டாரியோவில் பிறந்த இவர் கனடா தேசிய அணி, அமெரிக்காஸ் 19 இன் கீழ் அணிகளில் அங்கத்துவம் பெறுகின்றார்.

பகுப்பு:கனடியத் துடுப்பாட்டக்காரர்கள்
பகுப்பு:1980 பிறப்புகள்
பகுப்பு:வாழும் மக்கள்
ராப்ரி தேவி

**ராப்ரி தேவி** (தேவநாகரி: रबड़ी देवी) (பிறப்பு 1959) இந்தியாவில் உள்ள பீகார் மாநிலத்தின் முன்னாள் முதலமைச்சராவார். இவர் மூன்று மூறை பீகார் முதலமைச்சராக 1997 முதல் 2005 வரை பதவி வகித்துள்ளார். இவர் இராச்டிரிய ஜனதா தளம் கட்சியைச் சேர்ந்தவர். இவர் பீகாரின் முன்னாள் முதலமைச்சரும் முன்னாள் இந்திய இரயில்வே அமைச்சருமான லாலு பிரசாத் யாதவ் மனைவி ஆவார்.

## வாழ்க்கை வரலாறு
ராப்ரி தேவி 1956ஆம் ஆண்டு பீகாரில் உள்ள கோபால்கஞ்சில் பிறந்தார். இவரது குடும்பத்தின் வழக்கப்படி இந்திய இனிப்பு வகையின் பெயரால் இவருக்குப் பெயரிடப்பட்டது. இவரது சகோதரிகள் ஜிலேபி, ரசகுல்லா மற்றும் பான் என்று பெயரிடப்பட்டுள்ளனர். ராப்ரி தேவி 1973 ஆம் ஆண்டு தனது 17 வயதில் லாலு பிரசாத் யாதவை மணந்தார். இவருக்கு ஒன்பது குழந்தைகள். இவர்களில் ஏழு பேர் பெண்கள் மற்றும் இருவர் ஆண்கள். இவரது இளைய மகன் தேஜஸ்வி யாதவ் பீகாரின் 4வது துணை முதல்வராக பணியாற்றுகிறார். முன்பு பீகார் சட்டமன்றத்தில் எதிர்க்கட்சித் தலைவராகப் பணியாற்றினார்.

## அரசியல் வாழ்க்கை
கால்நடை தீவன ஊழல் தொடர்பான ஊழல் குற்றச்சாட்டில் இவரின் கணவர் லாலு பிரசாத் யாதவிற்கு எதிராகப் பிறப்பிக்கப்பட்ட கைது வாரண்டைத் தொடர்ந்து, லாலு பிரசாத் யாதவ் முதலமைச்சர் பதவியிலிருந்து விலக நிர்ப்பந்திக்கப்பட்டார். இதனைத் தொடர்ந்து ராப்ரி தேவி 2000 மார்ச் 11 அன்று பீகாரின் முதல் பெண் முதலமைச்சராகப் பதவியேற்றார். இவர் மார்ச் 6 2005 வரை முதல்வராகப் பதவி வகித்தார்.

ராகோபூர் தொகுதியிலிருந்து பீகார் சட்டமன்றத்திற்கு ராப்ரிதேவி மூன்று முறை தேர்ந்தெடுக்கப்பட்டார். 2010 பீகார் சட்டப் பேரவைத் தேர்தலில், ராப்ரி தேவி இரண்டு இடங்களில் போட்டியிட்டார்: ராகோபூர் மற்றும் சோன்பூர் சட்டமன்றத் தொகுதிகள், ஆனால் ராஷ்ட்ரிய ஜனதா தளம் 22 இடங்களில் மட்டுமே வெற்றி பெற்றது. போட்டியிட்ட இரண்டு தொகுதிகளிலும் தோற்றார்.

இவர் 2014 இந்திய நாடாளுமன்ற மக்களவைத் தேர்தலில் சரண் தொகுதியில் போட்டியிட்டார். ஆனால் பாஜகவின் ராஜீவ் பிரதாப் ரூடியிடம் தோல்வியடைந்தார்.

## விமர்சனம்
ராப்ரிதேவி பீகார் முதல்வராக நியமிக்கப்பட்டது இந்திய அரசியல் வரலாற்றில் மிகவும் எதிர்பாராத மற்றும் மோசமான முடிவாகக் கருதப்படுகிறது. இவர் ஒரு பாரம்பரிய இல்லத்தரசி மற்றும் அரசியலில் ஆர்வமோ அல்லது முன் அனுபவமோ இல்லாதவர். இவரது கல்வியறிவின்மை[ மற்றும் அனுபவமின்மை காரணமாக இவர் கடுமையான விமர்சனம் மற்றும் கடுமையான எதிர்ப்பிற்கு உட்பட்டார்.

## இணைய தொடர்
2021ஆம் ஆண்டில் வெளியான மகாராணி எனும் இந்திய வலைத் தொடரானது, ராப்ரி தேவி முதலமைச்சராக இருந்த காலத்தின் அடிப்படையில் எடுக்கப்பட்டதாகும்.

## மேற்கோள்கள்

பகுப்பு:பீகார் அரசியல்வாதிகள்
பகுப்பு:பீகார் முதலமைச்சர்கள்
பகுப்பு:1959 பிறப்புகள்
பகுப்பு:வாழும் மக்கள்
பகுப்பு:இந்தியப் பெண் முதலமைச்சர்கள்
பகுப்பு:1956 பிறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
கார்ல் வாதம்

**கார்ல் வாதம்** (Karl Whatham, பிறப்பு: ஆகத்து 27 1981), கனடா அணியின் துடுப்பாட்டக்காரர். ஆத்திரேலியாவில் பிறந்த இவர் வலதுகைத் துடுப்பாளர், கனடா தேசிய அணியில்அங்கத்துவம் பெறுகின்றார்.

## வாழ்க்கை
கார்ல் 2011 துடுப்பாட்ட உலகக்கிண்ணத்தில் கனேடிய அணிக்காக விளையாடியிருந்தார்.  He made his debut in Canadian final group match against Australia, இவர் கனேடிய அணியின் அவுஸ்ரேலியாவுடனான இறுதி ஆட்டத்தில் அறிமுகமானார். அதி 41 பந்துகளை எதிர்கொண்டு 18 ஓட்டங்களை எடுத்தார்.

## மேற்கோள்கள்

## வெளி இணைப்புகள்
*CricketArchive profile
*Cricinfo profile

பகுப்பு:கனடியத் துடுப்பாட்டக்காரர்கள்
பகுப்பு:1981 பிறப்புகள்
பகுப்பு:வாழும் மக்கள்
பாலாஜி ராவ்

**வன்டவாசி தொரகாந்தி பாலாஜி ராவ்**: (Wandavasi Dorakanti Balaji Rao, பிறப்பு: மார்ச்சு 4 1978), கனடா அணியின் பந்துவீச்சாளர், இந்தியா சென்னையில் பிறந்த இவர், கனடா தேசிய அணியில் அங்கத்துவம் பெறுகின்றார்.

பகுப்பு:கனடியத் துடுப்பாட்டக்காரர்கள்
பகுப்பு:1978 பிறப்புகள்
பகுப்பு:வாழும் மக்கள்
பகுப்பு:தமிழ்நாடு துடுப்பாட்டக்காரர்கள்
பகுப்பு:இந்தியத் துடுப்பாட்டக்காரர்கள்
பகுப்பு:தெலுங்கு மக்கள்
பகுப்பு:சென்னை துடுப்பாட்டக்காரர்கள்
நான்கு சிறந்த செவ்விய புதினங்கள்

**நான்கு சிறந்த செவ்விய புதினங்கள்** (சீனம்: 四大名著; பின்யின்: sì dà míng zhù) என்பது அறிஞர்களால் சிறந்த, கூடிய சமூக தாக்கம் ஏற்படுத்தியதாகக் கருதப்படும் செவ்விய சீனப் புதினங்கள் ஆகும்.  இவை தற்கால சீன வாசகர்களுக்கு மிகவும் அறியப்பெற்றவை.  இவை சீனாவிலும் பல கிழக்காசிய நாடுகளிலும் கதை, நாடகம், திரைப்படம், நிகழ்படவிளையாட்டு எனப் பல வழிகளில் செல்வாக்குச் செலுத்துகின்றன. 

## நான்கு நாவல்கள்
* மூன்று இராட்சியங்களின் காதல் - ஆங்கிலம்: Romance of the Three Kingdoms, சீனம்: 三國演義; பின்யின்: sān guó yǎn yì) - 14 ம் நூற்
* Water Margin (Chinese: 水滸傳; pinyin: shuǐ hǔ zhuàn) also known as Outlaws of the Marsh (14th century)
* மேற்கை நோக்கிய பயணம் - ஆங்கிலம்: Journey to the West, சீனம்: 西遊記; பின்யின்: xī yóu jì - 16 ம் நூற்
* Dream of the Red Chamber (Chinese: 紅樓夢; pinyin: hóng lóu mèng) also known as The Story of the Stone, (Chinese: 石頭記; pinyin: shí tóu jì) (18th century)

பகுப்பு:சீன இலக்கியம்
பகுப்பு:சீன நூல்கள்
ஐந்து செவ்வியல் இலக்கியங்கள்

**ஐந்து செவ்வியல் இலக்கியங்கள்** எனப்படுவை சீன இலக்கிய செவ்வியல் நூல்களின் தொகுப்பு ஆகும்.  இந்த தொகுப்பின் சில ஆக்கங்கள் கிமு 1000 வரை பழமையானவை.  உலகின் மிகப் பழமையான, செவ்விய படைப்புகளில் இவையும் ஒன்றாகும்.

:* ஷிழ் சிங் - செய்யுள் செவ்வியல் தொகுப்பு
:* சுசிங் - வரலாறு செவ்வ்லியல் தொகுப்பு
:* லி சி - சடங்குகள் செவ்வியல் தொகுப்பு
:* ஐ-சிங் - மாற்றம் செவ்வியல் தொகுப்பு
:* Chūnqiū - Spring and Autumn Annals

## மேற்கோள்கள்

பகுப்பு:சீன இலக்கியம்
பகுப்பு:சீன நூல்கள்
பகுப்பு:சீன மெய்யியல்
கூர்க்கன்

**கூர்க்கன்** (கோலியாஸ் கிழங்கு, *Coleus*) ஒரு கிழங்கு வகை தாவரம்.

## மருத்தவ பயன்:

கூர்க்கன் கிழங்கு உடல் எடையைக் குறைக்கும் தன்மையுடையது. மேலும் உடலில் அதிகப்படியாக இருக்கும் கொழுப்பைக் குறைக்கும் மருந்துகள் தயாரிக்கவும், இதயத்துக்கான ரத்த ஓட்டத்தைக் சீராக வைத்திருக்கும் மருந்துகள் தயாரிக்கவும், கணையம், கிட்னி போன்ற பகுதிகளுக்கு தேவைப்படும் மருந்தாக பயன்படுகிறது. முகத்துக்கான அழகு சாதனப் பொருள்கள் தயாரிக்கவும் பயன்படுத்தப்படுகிறது.

## வளரும் காலம்:
கிழங்கின் வளர்ச்சி பருவம் 180 நாட்களாகும். இதற்கு அதிகமான நீர் தேவையில்லை.

## ஏற்ற மண்:
மழை குறைவான வறண்ட பிரதேசங்களில் கூர்க்கன் கிழங்கை, எளிதாகப் பயிரிட முடியும். மணல் பாங்கான வடிகால் வசதி உள்ள நிலங்களில் கூர்க்கன் கிழங்கு செழித்து வளர்ந்து சிறந்த பலனைக் கொடுக்கும்.

## அதிகம் வளரும்  இடம்:
தமிழகத்தில் சேலம் ஆத்தூர், தலைவாசல், கெங்கவல்லி, தர்மபுரி, கிருஷ்ணகிரி, விழுப்புரம், திருவண்ணாமலை, கடலூர், நாமக்கல், ஈரோடு உள்பட 20 மாவட்டங்களில் சாகுபடி செய்கின்றனர். சின்னசேலம் பகுதிகளில்  மருத்துவ குணம் கொண்ட கூர்க்கன் கிழங்கு பயிர் சாகுபடி அதிகளவில் செய்யப்படுகிறது.சின்னசேலம் அடுத்த நரிக்குறவர் காலனி, நைனார்பாளையம், செம் பாக் குறிச்சி மற்றும் சுற்று பகுதிகளில் கூர்க்கன் கிழங்கு பயிரை விவசாயிகள் அதிகளவு சாகுபடி செய்துள்ளனர்.

## ஏற்றுமதி ஆகும்  இடங்கள்:

தமிழ்நாட்டில் உற்பத்தி செய்யப்படும் கூர்க்கன் கிழங்கு பெரும்பகுதி, அமெரிக்கா, ஜெர்மனி, இங்கிலாந்து மற்றும் ஆப்பிரிக்க நாடுகளுக்கு ஆண்டுக்கு ஆயிரம் டன் வரை தற்போது ஏற்றுமதி செய்யப்படுகிறது.

## மேற்கோள்கள்

பகுப்பு:தாவரங்கள்
சாருமதி

**சாருமதி ** (ஒக்டோபர் 26, 1947 - செப்டெம்பர் 28, 1998) ஈழத்து எழுத்தாளரும், கவிஞருமாவார்.

## வாழ்க்கைக் குறிப்பு
யாழ்ப்பாண மாவட்டத்தைச் சேர்ந்த மூளாய் கிராமத்தில் பொன்னுச்சாமி கந்தசாமி, அப்பாத்துரை செல்லக்கண்டு புதல்வராகப் பிறந்தார். இயற்பெயர் யோகநாதன் ஆகும்.ஆரம்பக் கல்வியை வண்ணார்ப்பண்ணை நாவலர் வித்தியாலயத்தில் கற்றார். இடைநிலைக் கல்வியை மட்டக்களப்பு புனித மிக்கேல் கல்லூரி,மட்டக்களப்பு அரசினர் கல்லூரி( தற்போதைய இந்துக் கல்லூரி)ஆகியவற்றில் கற்றார்.

## தொழில்
சிறிது காலம் இலங்கை மலேரியத் தடுப்பு இயக்கத்தில் பணி புரிந்தபின் 1977 இல் ஆசிரியராகப் பணியேற்றார்.

## இலக்கியத்துறை
சாருமதியின் இலக்கியப் பிரவேசம் 60களில் யாழ்ப்பாணத்திலிருந்து வெளிவந்த வசந்தம் மாத இதழ் மூலம் தொடங்கியது எனலாம்.கம்யூனிசக் கட்சி ஈடுபாட்டுடன் மார்க்சிச லெனினிச சித்தாந்தங்களை உள் வாங்கியதாக இவரது எழுத்துக்கள் பரிணமித்தன. அப்போது இக்கொள்கைகளை ஆதரித்து வெளிவந்த மனிதன்,செம்மலர், தேசாபிமானி முதலான சஞ்சிகைகளில் தீவிரமாக எழுதினார்.

## எழுதிய நூல்கள்

பகுப்பு:ஈழத்து எழுத்தாளர்கள்
பகுப்பு:1947 பிறப்புகள்
பகுப்பு:1998 இறப்புகள்
பனிக்குடம்

**பனிக்குடம்** ஒரு தமிழ் இலக்கிய சிற்றிதழ். காலாண்டிதழான் இதன் ஆசிரியர் குட்டி ரேவதி. இவ்விதழை சென்னையிலிருந்து பனிக்குடம் பதிப்பகம் வெளியிடுகிறது.

“பெண் எழுத்தின் கடந்த கால, நிகழ்கால, எதிர்கால வடிவங்களைப் பதிப்பிக்கும் முயற்சி”யைப் பனிக்குடம் தொடர்வதாகக் கூறுகிறது இந்த இதழின் ஆசிரியர் குறிப்பு. பெண் எழுத்தைத் தனது இயக்கக் களமாகக் கொண்டு வெளியாகும் இவ்விதழில் பெண் வெளி, பெண்ணியம், பண்போவியம், நேர்காணல், உரையாடல், நூல் அறிமுகம், மதிப்புரை, கவிதை, சிறுகதை, இதழியல் பார்வை, புகைப்படம், ஓவியக் கலைஞர்களின் அறிமுகம் என்று பல்வேறு பகுதிகள் இடம்பெற்றிருக்கின்றன. புகைப்படம், ஓவியம் என்ற இரண்டு துறைகளிலும் உள்ள பெண் கலைஞர்களைப் பற்றிய அறிமுகப் பக்கங்கள், அம்பை, மகாஸ்வேதாதேவி ஆகியோரது நேர்காணல்களும் இடம்பெற்றுள்ளன. இவ்விதழின் முன் அட்டைகள் ந்வீன ஓவியங்களைக் கொண்டுள்ளன.

‘இதழியல் பார்வை’ என்னும் பகுதி, பத்தொன்பதாம் நூற்றாண்டில் இதழியல் துறையில் (குறிப்பாகத் தமிழ்ப் பத்திரிக்கைகளில்) பங்களித்த பெண் ஆளுமைகள் குறித்த அரிய தகவல்களைத் தருகிறது. நேர்காணல்கள் இடம்பெறும் ‘பண்பாளுமை’ பகுதியில் பெண் படைப்பாளிகள் மற்றும் ஆளுமைகளின் விரிவான வெளிப்பாட்டைக் காண முடிகிறது. ‘பெண்வெளி’ என்ற பகுதியில் விவாதங்கள், உரையாடல்கள் தரப்பட்டிருக்கின்றன. அம்பை, கமலா தாஸ், வ. கீதா, கிருஷாங்கினி, பூரணி, பாமா, சிவகாமி, பிரசன்னா ராமசாமி, கனிமொழி, வெண்ணிலா, சல்மா, உமா மகேஸ்வரி, சுகிர்தராணி, தமிழச்சி, தமிழ்ச் செல்வி, புதிய மாதவி, காயத்திரி காமஸ், சி. பி. கிருஷ்ணப்பிரியா, குட்டி ரேவதி போன்ற குறிப்பிடத்தக்க படைப்பாளிகள் பங்களித்திருக்கிறார்கள்.

## வெளி இணைப்புகள்
*பனிக்குடம் வலைத்தளம்
*பெண்ணியம்.காம் தளத்தில் பனிக்குடம் இதழ் பற்றி 

பகுப்பு:தமிழ்நாட்டுச் சிற்றிதழ்கள்
மணல் வீடு (இதழ்)

**மணல் வீடு** நாட்டார் வழக்காற்றியல் பிரிவைச்சார்ந்த ஒரு தமிழ்ச் சிற்றிதழ் ஆகும். தமிழ்நாட்டில் சேலம் மாவட்டத்திலிருந்து வெளிவரும் இவ்விதழ் மே - ஜூன் 2010 முதல் வெளிவருகிறது. இது ஒரு காலண்டிதழ் ஆகும். தமிழக நாட்டார் வழக்காற்றியலை, தமிழின் மரபுக்கலைகளைப் பதிவு செய்வதில் குறிப்பிடத்தக்கப் பணியை இவ்விதழ் மேற்கொண்டு வருகின்றது.  இதழாசிரியர் மு.ஹரி கிருஷ்ணன் ஆவார்.

சுகுமாரன், பொதிகைச்சித்தர், பா.மணி, இலக்குமிகுமாரன் ஞானதிரவியம், தேவேந்திர பூபதி, மா.காளிதாஸ், லக்ஷ்மி சரவணகுமார், பயணி, ஜெயந்தி சங்கர், எஸ். ஆர்ஷியா, அனுராதா, இசை, இளங்கோ கிருஷ்ணன், இளஞ்சேரல், கலை இலக்கியா, எஸ். செந்தில் குமார், ஜோ.செ. கார்த்திகேயன், சைதன்யா, தாரா.கணேசன், சு.வெங்குட்டுவன் ஆகியோரின் படைப்புகள் இவ்விதழில் வெளியாகியுள்ளன.
## மேற்கோள்கள்

## வெளி இணைப்புகள்
*சிற்றிதழ்கள் அறிமுகம்

பகுப்பு:தமிழ்நாட்டுச் சிற்றிதழ்கள்
பகுப்பு:தமிழ் இதழ்கள்
டேனியல் வெட்டோரி

**டேனியல் லூகா வெட்டோரி** (**Daniel Luca Vettori**, பிறப்பு: சனவரி 27 1979), நியூசிலாந்து அணியின் முன்னாள் தலைவர் மற்றும்  சகலதுறை ஆட்டக்காரர் ஆவார். இவர் தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம், பன்னாட்டு இருபது20 ஆகிய மூன்று வடிவங்களிலும் நியூசிலாந்து அணிக்காக விளையாடியுள்ளார். நியூசிலாந்து அணி விளையாடிய 200 ஆவது தேர்வுத் துடுப்பாட்டத்தின் தலைவராக இருந்தார்.

இவர் 2007 முதல் 2011 ஆம் ஆண்டு வரை நியூசிலாந்து துடுப்பாட்ட அணிக்காக விளையாடினார். தேர்வுத் துடுப்பாட்ட வரலாற்றில் 3000 ஓட்டங்கள் மற்றும் 300 இலக்குகளை வீழ்த்திய எட்டாவது வீரர் ஆவார். 1996-1997 ஆம் ஆண்டில் நியூசிலாந்து துடுப்பாட்ட அணியின் தலைவராக தனது 18 ஆவது வயதில் பொறுப்பேற்றார். இதன்மூலம் குறைந்த வயதில் தேர்வுத் துடுப்பாட்டத் தலைவரானவர் எனும் சாதனையைப் படைத்தார். மேலும் 112 தேர்வுத் துடுப்பாட்டங்களுக்கும்,284 ஒருநாள் பன்னாட்டுத் துடுப்பாட்டப் போட்டிகளுக்கும் தலைவராக இருந்தவர். இதன்மூலம் அதிக போட்டிகளுக்கு நியூசிலாந்தின் தலைவராக இருந்தவர் எனும் சாதனையைப் படைத்தார். இடதுகை புறத்திருப்ப பந்துவீச்சாளரான இவர் சகலத்துறையராக விளங்கினார்.

தேர்வுத் துடுப்பாட்டங்களில் இவரின் சராசரி 30 க்கும் அதிகமாக உள்ளது. இதன்மூலம் நியூசிலாந்து அணியின் நிலையான ஆட்டத்தை வெளிப்படுத்தும்  மட்டையாளர்களில் ஒருவராகவும் அறியப்படுகிறார். இந்தியன் பிரீமியர் லீக் தொடரின் நான்காவது பருவகாலத்தில் 550,000 அமெரிக்க டாலர்கள் மதிப்பில் இவரை பெங்களூர் ராயல் சேலஞ்சர்ஸ் அணி ஏலத்தில் எடுத்தது.

2015 துடுப்பாட்ட உலகக்கிண்ணத் தொடரோடு அனைத்துவடிவ போட்டிகளில் இருந்தும் தனது ஓய்வினை அறிவித்தார்.

ஏப்ரல் 2, 2015 இல் *பிரிசுபேன் ஹீட்* அணிக்காக 3 ஆண்டுகள் தலைமைப் பயிற்சியாளராக ஒப்பந்தம் ஆனார். இவர் தற்போது இந்தியன் பிரீமியர் லீக் போட்டியில் பெங்களூர் ராயல் சேலஞ்சர்ஸ், *பிக் பாஷ் போட்டித் தொடரில் பிரிசுபேன் ஹீட் மற்றும் டி20 பிளாஸ்ட் தொடரில் மிடில்செக்ஸ்* அணிக்காகவும் தலைமைப் பயிற்சியாளராகவும் பணிபுரிந்தார்.

## மட்டையாளராக
வெட்டோரி சிறப்பான மட்டையாளராகவும் தனது பங்களிப்பை அளித்துள்ளார். இவர் தேர்வுத் துடுப்பாட்டப் போட்டிகளில் மொத்தம் 4,000 ஓட்டங்களைப் பெற்றுள்ளார். இதில் ஆறு நூறுகளும் அடங்கும். 2011 ஆம் ஆண்டில்பாக்கித்தான் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் முதல் நூறு அடித்தார். அந்தப் போட்டியில் 110 ஓட்டங்கள் எடுத்தார். மேலும் இதே அணிக்கு எதிராக 2009 இல் 134 ஓட்டங்களும், 2003 இல் இறுதிவரை ஆட்டமிழக்காமல் 138* ஓட்டங்களும் எடுத்தார். 2009 இல் இலங்கைத் துடுப்பாட்ட அணிக்கு எதிராக 140 ஓட்டங்களும், 2005 இல் சிம்பாப்வே துடுப்பாட்ட அணிக்கு எதிராக 127 ஓட்டங்கள், இதே ஆண்டில் இந்தியத் துடுப்பாட்ட அணிக்கு எதிராக 118 ஓட்டங்களும் எடுத்துள்ளார். மேலும் 53 அரைநூறுகளும் அடித்துள்ளார். தனது 47 ஆவது போட்டியிலேயே 1,000 ஓட்டங்களை எடுத்தார். தனது 2,000 ஓட்டஙகளை 22 போட்டிகளிலேயே எடுத்தார்.

பாக்கித்தான் துடுப்பாட்ட அணிக்கு எதிரான போட்டியில் 110 ஓட்டங்கள் எடுத்து அந்த அணி 356 ஓட்டங்கள் எடுப்பதற்கு உதவினார். இவரின் தேர்வு மட்டையாளர் சராசரி 30.60 ஆகும். ஆனால் பாக்கித்தான் அணிக்கு எதிராக 57.9 சராசரியைக் கொண்டுள்ளார். இவர் அடித்த 6 நூறுகளில் 3 பாக்கித்தான் அணிக்கு எதிரானது ஆகும்.

## சான்றுகள்


## வெளியிணைப்புகள்
ICC Player Rankings

பகுப்பு:நியூசிலாந்துத் துடுப்பாட்ட வீரர்கள்
பகுப்பு:1979 பிறப்புகள்
பகுப்பு:வார்விக்சையர் துடுப்பாட்டக்காரர்கள்
பகுப்பு:வாழும் மக்கள்
வேம்பற்றூர்க் குமரனார்

**வேம்பற்றூர்க் குமரனார்** சங்ககாலப் புலவர்களில் ஒருவர். இவரது பாடல்கள் இரண்டு சங்கநூல் தொகுப்பில் இடம் பெற்றுள்ளன. அவை அகநானூறு 157, புறநானூறு 317. 
## அகம் 157 சொல்லும் செய்தி
:திணை - பாலை
பிரிவைத் தாங்கிக்கொள்ளக்கூடியவர்க்கு அவர் தன் பிரிவைச் சொல்லட்டும். என்னிடம் சொன்னால் அது என் நெஞ்சைத் தின்றுவிடும், என்கிறாள் தலைவி.

அரியல்
:இதனைப் புலவர் 'அரி(முத்து) நிறக் கலுழி' என்று குறிப்பிடுகிறார். அகன்ற வாயுடைய பானையில் பாளை சுரக்கும் நீர் அது என்றும் அதனை விவரிக்கிறார்.
அரியற் பெண்டிர் 
: அரியல் விற்பவர்கள் அரியல் பெண்டிர். அரியலை அவர்கள் அளந்து ஊற்றி விற்பார்களாம்.
செங்கண் ஆடவர்
:அரியல் பெண்டிரிடம் அரியலை வாங்கி வேண்டிய அளவு குடித்துவிட்டு போரை விரும்பிச் செங்கண் ஆடவர் எதிரொலி கேட்கும்படி ஆரவாரம் செய்வார்களாம்.
பதுக்கை
: செங்கண் ஆடவர் வில் எய்வர் என்று வழிச்செல்வோர் பதுங்கிக்கொள்ளும் கல்லடுக்குச் சுவர் பதுக்கை எனப்படும். அவ்விடங்களில் பதுங்கினாலும் அம்பு பாய்ந்து வீழ்ந்தவர்கள் பலராம்.
கோங்கு
:அந்தப் பதுக்கைகளில் கோங்க மரங்கள் வளர்ந்திருக்குமாம்.
அதிரல்
:அந்தக் கோங்க மரங்களில் அதிரல் கொடி படர்ந்திருக்குமாம்.
கானயானை
:அந்த அதிரல் கொடியைப் பூவோடு வளைத்துக் காலை வேளையில் கானயானைகள் மேயுமாம்.
அருஞ்சுரம்
: இப்படிப்பட்ட கடத்தற்கு அரிய சுரத்தில் தலைவன் பொருள் தேடச் செல்கிறானாம்.
அதனால் தலைவி கலங்குகிறாளாம். 
வினையழி பாவை
:போர்முனையில் வீழ்ந்தோருக்கு அவர்கள் போரிட்ட மன்றத்தில் பாவைப்பொம்மை செய்து வைப்பார்களாம். அந்தப் பொம்மை மழையில் கரைந்தும் வெயிலில் காய்ந்தும் செயத அதன் அழகு அழிந்துபோகுமாம். இதுதான் வினையழி பாவை. (கல்லில் பெரும் பீடும் எழுதி வைத்தால் அது நடுகல் எனப்படும். மண்ணில் உருவாரம் செய்து வைத்தால் அது பாவை எனப்படும்.)

இந்த வியழி பாவை போல் அழகு அழிந்து நான் மனையிலேயை வாழமாட்டேன், என்கிறாள் தலைவி.

## புறம் 317 சொல்லும் செய்தி
:இந்தப் பாடலின் அடிகள் சிதைந்துள்ளன.
* துறை - வல்லாண்முல்லை
வலிமை மிக்க ஆண்மகன் ஒருவனைப்பற்றி இந்தப் பாடல் சொல்கிறது.
:பெருங் களிப்போடு அவன் முற்றத்தில் விழுந்து கிடக்கிறான். எமக்கும்(பாடும் புலவர்க்கும்), பிறருக்கும், யார்க்கும் உதவும்படி தன்னைக் கொடுத்துவிட்டுத் துயில்கொண்டுள்ளான். தோல்படுக்கை இருந்தாலும், பாய் இருந்தாலும், இல்லை வேறு ஏதாவது படுக்கை இருந்தாலும் அவனுக்குக் கொடுங்கள், என்கிறார் புலவர்.

பகுப்பு:சங்கப் புலவர்கள்
தம்பிலுவில் மத்திய கல்லூரி

**தம்பிலுவில் மத்திய கல்லூரி** (முன்னாள் **தம்பிலுவில் மத்திய மகா வித்தியாலயம்**) கிழக்கிலங்கையின் அம்பாறை மாவட்டத்தின் தம்பிலுவில் கிராமத்தில் அமைந்துள்ள பாடசாலை ஆகும். சுமார் 60 கல்விசார் ஊழியர்களைக் கொண்ட, இப்பாடசாலை, தரம் 6 தொடக்கம் உயர்தரம் வரை கொண்டிருக்கின்றது. நீண்ட கால வரலாறு கொண்ட குறித்த பாடசாலை, அண்மையில் தேசிய பாடசாலையாகத் தரமுயர்த்தப்பட்டது.

## வரலாறு
திண்ணைப்பள்ளி முறைமையைக் கொண்டிருந்த தம்பிலுவில் கிராமத்தில், மெதடிஸ்த மிசனரிகளால் பத்தொன்பதாம் நூற்றாண்டின் பிற்பகுதியில், நவீனக் கல்வி அறிமுகப்படுத்தப்பட்டது. இன்றுவரை, தம்பிலுவில் சரஸ்வதி வித்தியாலயமாகப் பணியாற்றும் மெதடிஸ்த ஆண்கள் பாடசாலை ஒன்று 1877இல் ஆரம்பிக்கப்பட்டதுடன், 1879இல் மெதடிஸ்த பெண்கள் பாடசாலை ஒன்றும் (இன்றைய கலைமகள் வித்தியாலயம்) அங்கு ஆரம்பிக்கப்பட்டது. 73 மாணவிகளுடன், அன்றைய மட்டக்களப்பு மாவட்டத்தின் முன்னணிப் பெண்கள் பாடசாலைகளில் ஒன்றாக, அப்பாடசாலை விளங்கியதை, அம்மதகுருமாரின் குறிப்புகள் தெரிவிக்கின்றன.

இருபதாம் நூற்றாண்டின் ஆரம்பத்தில் இலங்கையில் ஏற்பட்ட சைவ மறுமலர்ச்சி இவ்வூரிலும் பரவியது. இக்கிராமத்தைச் சேர்ந்த திரு.ஏ.நடராசா எனும் செல்வந்த்ர், தம்பிலுவில் அம்மன் ஆலயத்தின் எதிரே 1944இல் ஒரு சைவப்பள்ளியை அமைத்தார். 1945இல், மேற்குறிப்பிட்ட மூன்று பாடசாலைகளும் பிரித்தானிய அரசால் பொறுப்பேற்கப்பட்டு, சைவப்பள்ளி, "இளமுறைஞர் பாடசாலை" (யூனியர் ஸ்கூல்) என்ற பெயரில், மெதடிஸ்த பெண்கள் பாடசாலை அமைந்திருந்த வளாகத்துக்கு இடமாற்றப்பட்டது. இடவசதி கருதி, ஆண்கள் பாடசாலை, சைவப்பள்ளியின் வளாகத்துக்கும், பெண்கள் பாடசாலை, ஆண்கள் பாடசாலையின் இடத்துக்கும் இடமாற்றப்பட்டன.  ஆண்டு ஒன்றிலிருந்து, ஐந்து வரை ஆண் - பெண் பாடசாலைகளில் கற்பதும், விரும்பினால், யூனியர் ஸ்கூலில் எட்டாமாண்டு வரை மேற்படிப்பைத் தொடரவும் அனுமதி வழங்கப்பட்டிருந்தது.  இலங்கையின் சுதந்திரத்திற்குப் பின், யூனியர் ஸ்கூல் மகா வித்தியாலயமாக பெயர் மாற்றப்பட்டு, 1958இல், இன்றைய அதன் அமைவிடத்துக்கு இடமாற்றப்பட்டது.

## அதிபர்கள்

* திரு.ஏ.நடராசா (1944–1945) சைவப்பள்ளி தாபகர்
* திரு.செபமாலை (1945–1953) யூனியர் ஸ்கூல் முதலாவது அதிபர்
* திரு.கே.சோமசுந்தரம் (1953–1961) 
* திரு.எஸ்.எம்.லீனா (1961–1969)
* திரு.எம்.பரராசசிங்கம் (1969–1970)
* திரு.எம்.சச்சிதானந்தசிவம் (1970–1984)
* திரு.பி.சதாசிவம் (1984–1988)
* திரு.ஜே.ஜெயராஜசிங்கம் (1988–1991)
* திரு.ஏ.கணேசமூர்த்தி (1991)
* திரு.ஆர்.நேசராசா (1991–1994)
* திரு.ஏ.கணேசமூர்த்தி (1994–1996)
* திரு.பி.சிவப்பிரகாசம் (1996–1997)
* திரு.எஸ்.தவராசா (1997)
* திரு.ஏ.கணேசமூர்த்தி (1998–2000)
* திரு.வ.ஜயந்தன்(2000–2009)
* திரு.த.புஷ்பராஜா (2009)
* திரு.சோ.இரவீந்திரன் (2010–2016)
* திரு.வ.ஜயந்தன்(2016– இன்றுவரை)

## மேலும் பார்க்க
* தம்பிலுவில்

## உசாத்துணைகள்

## வெளி இணைப்புகள்
*பாடசாலை இணையதளம்  
*  இல்ல விளையாட்டு போட்டி   

பகுப்பு:அம்பாறை மாவட்டப் பாடசாலைகள்
பகுப்பு:அம்பாறை மாவட்டத் தமிழ்ப் பாடசாலைகள்
பகுப்பு:தம்பிலுவில்
அலகிடு எதிர்மின்னி நுண்ணோக்கி

right|thumb|250px|அலகிடு எதிர்மின்னி நுண்ணோக்கி
**அலகிடு எதிர்மின்னி நுண்ணோக்கி** (*Scanning electron microscope*, அஎநு) என்பது எதிர்மின்னியால் இயங்கப்படும் ஒரு நுண்ணோக்கியாகும். இது கொடுக்கப்படும் மாதிரியை அலகிட அதிக ஆற்றல் கொண்ட எதிர்மின்னி கீற்றைப் பயன்படுத்துகிறது. மாதிரியில் பட்டு வெளிப்படும் எதிர்மின்னியினால் கொடுக்கப்படும் குறிப்புகளைக் கொண்டு பெறப்படும் தகவல்களை வைத்து மாதிரியின் தோற்றமும், பண்புகளையும் அறிந்துகொள்ளலாம்.

## வரலாறு
இந்நுண்ணோக்கியை வடிவமைத்து முதல் படமெடுத்தவர் மாக்ச் க்நால் என்பவராவார். இவர் 1935ம் ஆண்டு சிலிக்கன் ச்டீல் பயன்படுத்தி உருவங்களைப்பெற்றார்.

## செயல்படுமுறை
அஎநு - வெப்ப அயனியாக்களால் டங்க்ச்டன் என்னும் தனிமத்தில் வெளிப்படும் எதிர்மின்னி கீற்றை அதாவது ஆற்றலை ஒருங்கமைத்து அவை மாதிரியின் மீது பட்டு வெளிப்படும் குறிப்புகளை சில பொருள்களைக்கொண்டு சேகரித்து கணினியில் உள்ள மென்பொருளின் துணைக்கொண்டு வடிவத்தை அறிய முடியும். இவை தற்காலத்தைய வளர்ச்சி. ஆதியில் இவை ஒளிஉறிஞ்சு தட்டுகளைப்பயன் படுத்தி பொருள்களை சேகரித்தோம். இவைகளால் நாம் நுண்மையான ஒரு பொருளை குறைந்தது 10000ம் பங்குகளுக்கு கூட்டிக்காண முடியும். இதில் இருக்கும் டங்க்ச்டன் தனிமமானது அதிக வெப்பநிலையிலும் உருகாது இருக்கும். இதன் வெப்பநிலை குறைந்தது 5000o வரை உருகாதிருக்கும்.

## பயன்கள்
செல்களின் உட்கட்டமைப்புகளை அறியவும் தீநுண்மங்களை காணவும் இது பயன் படுகிறது.

## மேற்குறிப்புகள்
* History of Electron Microscopy 1990s
* Baghaei Rad, Leili (2007). "Computational Scanning Electron Microscopy". International Conference on Frontiers of Characterization and Metrology.
* Suzuki, E. (2002). "High-resolution scanning electron microscopy of immunogold-labelled cells by the use of thin plasma coating of osmium". Journal of Microscopy 208 (3): 153–157. doi:10.1046/j.1365-2818.2002.01082.x
* Heide Schatten, James B. Pawley (2007). Biological Low-Voltage Scanning Electron Microscopy. Springer. pp.&nbsp;61–63. .

## மேற்கோள்கள்

பகுப்பு:நுண்நோக்கிகள்
மதிப்புக்குரிய வரலாற்றாளரின் ஆவணப் பதிவுகள்

**மதிப்புக்குரிய வரலாற்றாளரின் ஆவணப் பதிவுகள்** (ஆங்கிலம்: Records of the Grand Historian, சீனப் பெயர்: Shiji; சீனம்: 史记; பின்யின்: pinyin: Shǐjì) கிமு 109 - கிமு 91 காலப் பகுதியில் Sima Qian எழுதப்பட்ட பெரும் வரலாற்று நூல் ஆகும்.  இந்த நூல் சீன நாகரிகத்தின் தொடக்க பேரசராகக் கருதப்படும் Yellow Emperor காலத்தில் இருந்து (கிமு 2600) வரலாற்றாளரின் காலம் வரையான (கிமு 91) சுமார் 2500 ஆண்டு சீன வரலாற்றை விபரிக்கிறது.  இதுவே சீனாவின் முதலாவது முறையான வரலாற்று ஆவணம் ஆகும்.  சீன வரலாற்றியலை இது மிக ஆழமாக பாதித்தது.

பகுப்பு:சீன வரலாறு
பகுப்பு:சீன நூல்கள்
கடற்சாமந்தி

**கடற்சாமந்தி**  () *(sea anemone)* என்பது கொன்றுண்ணல் முறையால் தமது உணவைப் பெற்று, கடலில் வாழும் விலங்கு ஆகும். இவை பார்ப்பதற்கு சாமந்தி மலரைப் போன்று இருப்பதால் கடற்சாமந்திகள் என்று அறியப்படுகின்றன. இவை பவளப் பாறைகள், கடல் இழுதுகள், ஐட்ரா போன்ற பாலிப் (polyp) வகையான உயிரினங்களோடு மரபியல் ரீதியான தொடர்புடையவை. இவை ஒரு செ.மீ. முதல் இரண்டு மீட்டர் வரையிலும் வளரக்கூடியன. இவற்றிற்கு குழாய்கள் போன்ற இதழ்கள் கொண்டு உடலின் நடுப்பகுதியில் உள்ள வயிறு இணைந்திருப்பதால் தனது வண்ணமயமான இதழ்களால் தனது இரையை கவர்ந்து இழுத்து பின்னர் திரவத்தை பீய்ச்சி அடித்து அப்படியே விழுங்கிவிடுகிறன. ஆண் உறுப்புகளும், பெண் உறுப்புகளும் ஒருசேர கொண்டு கடற்சாமந்தி இருபால் உயிரினமாக விளங்குகின்றது.

இவை பாசிகள், கடல் குதிரை, கடல் பஞ்சு, சிறிய மீன்கள், இறால், நண்டுகள் போன்றவற்றிற்கு தஞ்சம் அளிக்கின்றன. மேலும் கடற்சாமந்தியில் இருந்து மருந்துகள் தயாரிப்பதற்கான ஆராய்ச்சிகளும் நடைபெற்று வருகின்றன.

## மேற்கோள்கள்

பகுப்பு:கடல்வாழ் உயிரினங்கள்
சுவாங்சீ (நூல்)

**சுவாங்சீ (நூல்)** என்பது ஒரு சீன மெய்யியல் நூல். இது தாவோயிசத்தின் இரு முக்கிய மூலங்களின் ஒன்று, மற்றையது லா ஓசியின் Tao Te Ching ஆகும்.  இந்த நூல் பொ.ஊ.மு. 350–300 காலப் பகுதியில் எழுதப்பட்டதாகக் கருதப்படுகிறது. இதன் பெரும் பகுதியை சுவாங் சூ எழுதினார். இந்த நூலுக்கு அறுபது முக்கிய உரை நூல்கள் உள்ளன. சீன மெய்யியலில் அதிகம் உரை எழுதப்பட்ட நூல்களில் இதுவும் ஒன்றாகும்.

## மெய்யியல்

## உரை நூல்கள்

## வெளி இணைப்புகள்
* சுவாங்சீ
* Zhuangzi Bilingual Chinese-English version (James Legge's translation)
* The Zhuangzi "Being Boundless", Complete translation of Zhuangzi by Nina Correa
* The Chuang-tzu, a selection and translation by Lin Yutang
* Selection from ''The Zhuangzi'' , translated by Patricia Ebrey
* The Complete Works Of Chuang Tzu, translated by Burton Watson
* Zhuangzi, translated by A. Charles Muller

பகுப்பு:சீன நூல்கள்
பகுப்பு:சீன மெய்யியல்
அரியல்

**அரியல்** என்பது சங்க இலக்கியங்களில் குறிப்பிடப்படும் ஒருவித பானம்.

## அரியல் பற்றிய சங்கப்பாடல் குறிப்புகள்
*இதனைப் புலவர் வேம்பற்றூர்க் குமரனார் 'அரி நிறக் கலுழி'  என்று குறிப்பிடுகிறார். அகன்ற வாயுடைய பானையில் பாளை சுரக்கும் நீர் அது என்றும் அதனை விவரிக்கிறார். 
அரியற் பெண்டிர் 
*அரியல் விற்பவர்கள் அரியல் பெண்டிர். அரியலை அவர்கள் அளந்து ஊற்றி விற்பார்களாம்.
செங்கண் ஆடவர்
*அரியல் பெண்டிரிடம் அரியலை வாங்கி வேண்டிய அளவு குடித்துவிட்டு போரை விரும்பிச் செங்கண் ஆடவர் எதிரொலி கேட்கும்படி ஆரவாரம் செய்வார்களாம்.
## அடிக்குறிப்பு

பகுப்பு:சங்க காலச் சமூகம்
பாவை

சங்ககாலத்தில் பாவைப் பொம்மைகள் இருந்தன. இவை சங்ககால மக்களின் கலைத்திறனைக் காட்டுவதாக அமைந்திருந்தன. காலவெள்ளத்தில் மழையிலும் வெயிலிலும் கரைந்து போயின.
## கொல்லிப்பாவை
கொல்லிமலையில் செய்து வைக்கப்பட்டிருந்த பாவைப்பொம்மை கொல்லிப்பாவை. பெண்தெய்வத்தின் உருவம் கொண்ட இந்தப் பாவைப்பொம்மை வெயில் அடித்தாலும், மழை பெய்தாலும் கரையாத, பொலிவு மாறாத வகையில் செய்யப்பட்டிருந்தது.

## வினையழி பாவை
இது ஆண்களின் போர்த்திறனைக் குறிக்கும் வகையில் செய்யப்பட்டவை.போர்முனையில் வீழ்ந்தோருக்கு அவர்கள் போரிட்ட மன்றத்தில் பாவைப்பொம்மை செய்து வைப்பார்களாம். அந்தப் பொம்மை மழையில் கரைந்தும் வெயிலில் காய்ந்தும் செயத அதன் அழகு அழிந்துபோகுமாம். இதுதான் வினையழி பாவை. (கல்லில் பெரும் பீடும் எழுதி வைத்தால் அது நடுகல் எனப்படும். மண்ணில் உருவாரம் செய்து வைத்தால் அது பாவை எனப்படும்.) - (வேம்பற்றூர்க் குமரனார் - அகநானூறு 157)

பகுப்பு:சங்க காலச் சமூகம்
அமீஷ் பென்னெட்

**அமீஷ் கெலி பென்னெட்** (Hamish Kyle Bennett, பிறப்பு: 27 செப்டம்பர், 1980), நியூசிலாந்து அணியின் வலதுகை விரைவு-மித விரைவு பந்துவீச்சுசாளரான இவர் இடதுகை துடுப்பாளரும் கூட.

பகுப்பு:நியூசிலாந்துத் துடுப்பாட்ட வீரர்கள்
பகுப்பு:1980 பிறப்புகள்
பகுப்பு:1987 பிறப்புகள்
பகுப்பு:வாழும் மக்கள்
ஜேம்ஸ் பிராங்கிளின்

**ஜேம்ஸ் எட்வர்ட் சாள்ஸ் பிராங்ளின்** (James Edward Charles Franklin, பிறப்பு: சனவரி 7, 1980), நியூசிலாந்து அணியின்  முன்னாள் சகலதுறை ஆட்டக்காரர். இவர் இடதுகை துடுப்பாளரும், இடதுகை விரைவு-மித விரைவு பந்துவீச்சாளருமாவார்.

அக்டோபர் 20, 2004 இல் வங்காளதேசத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் ஹேட்ரிக் இலக்குகளை வீழ்த்தினார். இதன்மூலம் ஹேட்ரிக் இலக்குகள் வீழ்த்திய இரண்டாவது நியூசிலாந்து வீரர் எனும் சாதனை படைத்தார்.

## சர்வதேச போட்டிகள்
2001 ஆம் ஆண்டில் தனது முதல் சர்வதேச போட்டியை தனது 20 ஆவது வயதில் விளையாடினார்.ஓக்லாந்தில் நடைபெற்ற பாக்கித்தான் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். நியூசிலாந்து அணியின் முதன்மைப் பந்துவீச்சாளர்கள் காயம் காரணமாக விலகியதால் இவருக்கு வாய்ப்பு வழங்கப்பட்டது. இந்தப் போட்டியில் முஷ்தாக் அகமது மற்றும் முகமது யூசுப் ஆகியோரின் இலக்கினைக் கைப்பற்றினார்.

பின் நாட்வெஸ்ட்டில் இங்கிலாந்து துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் 42 ஓட்டங்களை விட்டுக்கொடுத்து 4 இலக்குகளைக் கைப்பற்றினார். இந்தப் போட்டியில் இவர் ஆட்டநாயகன் விருதுபெற்றார். பின் 2004-2005 ஆம் ஆண்டுகளில் நடைபெற்ற வங்காளதேசத் துடுப்பாட்ட அணிக்கு எதிராக நடைபெற்ற தேர்வுப் போட்டியில் இவர் 28 ஓட்டங்களை விட்டுக்கொடுத்து 5 இலக்குகளைக் கைப்பற்றி அணியின் வெற்றிக்கு உதவினார். பின் மார்ச் 2005 ஆம் ஆண்டில் நியூசிலாந்து துடுப்பாட்ட அணிக்கு எதிரான தேர்வுத் துடுப்பாட்டத் தொடரின் 3 ஆவது போட்டியில் 119 ஓட்டங்கள் விட்டுக் கொடுத்து 6 இலக்குகளைக் கைப்பற்றினார். பின் வெலிங்டன் நகரில் மேற்கிந்தியத்தீவுகள் துடுப்பாட்ட அணிக்கு எதிரான போட்டியில் 53 ஓட்டங்கள் கொடுத்து 5 இலக்குகளைக் கைப்பற்றினார். 2006 ஆம் ஆண்டில் கிளாமோர்கன் அணிக்காக மாகாணப் போட்டிகளில் விளையாடினார்.

ஏப்ரல் 29, 2006 இல் கேப்டவுன் நியூலேண்ட்ஸ் துடுப்பாட்ட அரங்கத்தில் தென்னாபிரிக்கத் துடுப்பாட்ட அணிக்கு எதிராக நடைபெற்ற போட்டியில் இவர் தனது முதல் நூறு ஓட்டங்களை அடித்தார். இவர் முதல்தரத் துடுப்பாட்டங்களில் இருமுறை இருநூறுகள் அடித்துள்ளார். 2005-2006 ஆம் ஆண்டுகளில் ஓக்லாந்து மாகாண அணிக்கு எதிரான போட்டியில் 208 ஓட்டங்கள் எடுத்தார்.பின் இதே அணிக்கு எதிராக 2008 ஆம் ஆண்டில் 219 ஓட்டங்கள் எடுத்தார்.2007 துடுப்பாட்ட உலகக்கிண்ணப் போட்டியில் இங்கிலாந்து துடுப்பாட்ட அணிக்கு எதிரான போட்டியின் முதல் பந்தில் இலக்கினை வீழ்த்தி சாதனை படைத்தார்.

## [[இந்தியன் பிரீமியர் லீக்]]
இந்தியன் பிரீமியர் லீக் தொடரின் நான்காவது பருவத்தில் மும்பை இந்தியன்ஸ் அணி நிர்வாகம் இவரை 100,000 அமெரிக்க டாலர் மதிப்பில் ஏலத்தில் எடுத்தது.இந்தத் தொடரில் கொல்கத்தா நைட் ரைடர்ஸ் அணிக்கு எதிரான போட்டியில் 23 பந்துகளிலிறுதிவரை ஆட்டமிழக்காமல் 45* ஓட்டக்கள் எடுத்தார். பின் பந்துவீச்சில் 4 ஓவர்கள் வீசி 35 ஓட்டங்கள் விட்டுக்கொடுத்து 2 இலக்குகளைக் கைப்பற்றினார். இந்தப் போட்டியில் இறுதி ஓவரில் 21 ஓட்டங்கள் தேவைப்பட்ட போது லட்சுமிபதி பாலாஜி வீசிய ஓவரில் முதல் நான்கு பந்துகளில் 4 நான்குகளை எடுத்தார். பின் கடைசிப் பந்தில் அம்பாதி ராயுடு ஆறு ஓட்டங்கள் எடுத்து அணியை வெற்றி பெறச் செய்தார்.

## 5 இலக்குகள்

## சான்றுகள்


பகுப்பு:நியூசிலாந்துத் துடுப்பாட்ட வீரர்கள்
பகுப்பு:1980 பிறப்புகள்
பகுப்பு:எஸ்செக்ஸ் துடுப்பாட்டக்காரர்கள்
பகுப்பு:வாழும் மக்கள்
பகுப்பு:கிலெளசெஸ்டர்சையர் துடுப்பாட்டக்காரர்கள்
நிலக்கிழார் சாங்கின் நூல்

**நிலக்கிழார் சாங்கின் நூல்** அல்லது சாங் சுன் சூ (ஆங்கிலம்: The Book of Lord Shang, சீனம்: Shang chün shu) என்பது ஒரு சீன சட்டவியல், மெய்யியல் நூல்.  இந்த நூல் கிமு 359 - கிமு 338 ஆண்டளவில், போரிடும் நாடுகள் காலம் என அறியப்பட்ட காலத்தில் வாழ்ந்த நிலக்கிழார் Shang Yang அவர்களின் கடுமையான சட்ட விதிமுறைகளை விபரிக்கும் நூல் ஆகும்.  இந்த நூலின் மிகக் கடுமையான கொடுமையான விதிகளை பலர் விமர்சித்து உள்ளார்கள்.  எனினும் சிலர் அக் காலத்திற்கு இவை தேவைப்பட்டதாகவும் பொருத்தமானதாகவும் நியாப்படுத்தி உள்ளார்கள்.

சாங்கின் கூற்றுப்படி சட்டங்கள் அரசை மக்களிடம் இருந்து நிலையாகப் பாதுகாப்பதற்கானவை.  மக்கள் தன்னலம் மிக்கவர்கள், அறிவற்றவர்கள்.  நல்லது ஒன்றோ அறம் சார்ந்தது என்றோ புறவய நோக்கில் எதுவும் இல்லை.  கீழ்படிதலே மிக முக்கியமானது.

## வெளி இணைப்புகள்
* The book of Lord Shang: a classic of the Chinese school of law 

பகுப்பு:சீனாவில் சட்டம்
பகுப்பு:சீன நூல்கள்
பகுப்பு:சட்டவியல் (சீன மெய்யியல்)
பகுப்பு:சீன மெய்யியல்
ஜாமீ ஹவ்

**ஜாமீ மைக்கல் ஹவ்** (Jamie Michael How, பிறப்பு: மே 19, 1981), நியூசிலாந்து அணியின் வலதுகை துடுப்பாட்டக்காரர். இவர் வலதுகை புறத்திருப்ப பந்துவீச்சுசாளரும் கூட.

பகுப்பு:நியூசிலாந்துத் துடுப்பாட்ட வீரர்கள்
பகுப்பு:1981 பிறப்புகள்
அரசு உதவி பெறும் கல்லூரிகள் (இந்தியா)

இந்தியாவில் பதிவு செய்யப்பட்ட தனியார் அறக்கட்டளைகள், சமூக அமைப்புகள் மற்றும் சங்கங்கள் போன்றவற்றின் நிர்வாகத்தில் அரசின் கட்டுப்பாடுகளின் கீழ் செயல்படுத்தப்படும் கல்லூரிகளின் ஆசிரியர் மற்றும் அலுவலர்களுக்கு, அரசு கல்லூரிகளில் பணிபுரிபவர்களுக்கு இணையாக சம்பளம் மற்றும் உதவிகள் அரசால் அளிக்கப்படுகின்றன. இந்தக் கல்லூரிகள் **அரசு உதவி பெறும் கல்லூரிகள்** என்றழைக்கப்படுகின்றன.

## இதையும் பார்க்க
* தமிழ்நாட்டிலுள்ள அரசு உதவி பெறும் கலை மற்றும் அறிவியல் கல்லூரிகள்.

பகுப்பு:இந்தியக் கல்லூரிகள்
ஆரிய மாயை

**ஆரிய மாயை** (*Arya Mayai*) என்ற நூல் கா. ந. அண்ணாதுரை (அண்ணா) எழுதிய ஒரு சிறு நூலாகும். மிகுந்த சர்ச்சைகளை ஏற்படுத்திய அண்ணாவின் சில நூல்களுள் இதுவும் ஒன்று. இந்நூலில் ஆரியர்களாகிய பிராமணர்கள் கடுமையாகச் சாடப்பட்டுள்ளதாகவும், ஆரிய இனச்சேர்க்கை, திரைமறைவுகளை உருவகப்படுத்தும் விதமாக எழுதப்பட்டிருப்பதாக விமர்சனம் வைக்கப்பட்டது. இந்தக் காரணங்களுக்காகவும், கிளர்ச்சி செய்கின்ற நூல் என்ற காரணத்திற்காகவும் அவருக்கு ரூபாய் 700 அபராதம் மற்றும் 6 மாதங்கள் சிறைத்தண்டணையும் சென்னை மாநில அரசால் அண்ணாவுக்கு அளிக்கப்பட்டது.

## நூலில் அண்ணாவின் முன்னுரை
ஆரிய மாயை எனும் இச்சிறு நூல், நான் பல சமயங்களிலே எழுதிய கட்டுரைகளைத் தொகுத்தும், இன எழுச்சிக்குப் பாடுபடும் ஆற்றலறிஞர்களின் ஆராய்ச்சிகளைத் திரட்டியும் வெளியிடப்படுகிறது. மேற்கோள்கள் பல தரப்பட்டுள்ளன. படிக்க மட்டுமேயன்றிப் பிறருக்கு விளக்கவும், மாற்றாரின் எதிர்ப்புரைகளுக்கு மறுப்புரை தரவும் இந்நூல் பெரிதும் பயன்படும் என்று கருதுகிறேன். பேச்சளர்களுக்குப் பேருபகாரியாக இந்நூல் இருக்கும்.

## நூலைப் பற்றி அண்ணா
ஆரிய மாயை வழக்குக்காக பலமுறை முக்கியமான அலுவல்களையெல்லாம் விட்டு விட்டு திருச்சிக்குச் சென்று வருகிறேன். அடிக்கடி வாயிதா போடுகிறார்கள். கம்பராமாயண சீலர் கலாரசிகர் தோழர் பாஸ்கரத் தொண்டைமானைத் தான் இந்த வழக்கை விசாரிப்பதற்காக ஏற்படுத்தியிருக்கிறார்கள். ஆரிய மாயைக்கு அவர் தடை விதித்து என்னைச் சிறையில் தள்ளினால் மறுநாளே ஆயிரக்கணக்கான துண்டுப் பிரசுரங்கள் மூலம் ஆரிய மாயை அச்சாகி எங்கும் பறக்குமே! சர்க்கார் இப்போது ஆரிய மாயை, இலட்சிய வரலாறு, இராவண காவியம் போன்ற நல்ல நூல்களைப் படித்து வருவது பற்றி மிகவும் மகிழ்ச்சி அடைகிறேன்.அண்ணாத்துரை உள்ளதைத்தான் எழுதினான் என்ற அவர்களுக்கு நன்று தெரிந்ததே. சர்க்கார் நூல்களின் மீது தடைவிதிப்பதை விட்டுவிட்டு முக்கியமாகச் செய்யவேண்டிய காரியங்களில் ஈடுபடுவது நல்லது.

## மேற்கோள்கள்



பகுப்பு:திராவிட இயக்கம்
பகுப்பு:கா. ந. அண்ணாதுரை நூல்கள்
கைல் மில்ஸ்

**கைல் டேவிட் மில்ஸ்** (Kyle David Mills, பிறப்பு: மார்ச்சு 15, 1979) நியூசிலாந்து துடுப்பாட்ட அணியின் முன்னாள் பந்துவீச்சாளர் ஆவார். இவர் நியூசிலாந்து அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடியுள்ளார். வலதுகை விரைவு-மித பந்துவீச்சுசாளரான இவர் வலதுகை துடுப்பாளரும் ஆவார். இவர் இறுதிக்கட்ட ஓவர்களில் விரைவாக ஓட்டங்கள் சேர்ப்பதில் வல்லவராக இருந்தார். அக்டோபர், 2009 ஆம் ஆண்டில் பன்னாட்டுத் துடுப்பாட்ட அவையின் சிறந்த ஒருநாள் பன்னாட்டுத் துடுப்பாட்ட வீரர்களுக்கான தரவரிசையில் முதலிடம் பிடித்தார். இவர் ஆக்லாந்து மாகாணத் துடுப்பாட்ட அணிக்காகவும், இந்தியன் பிரீமியர் லீக் தொடர்களில் கிங்சு இலெவன் பஞ்சாபு மற்றும் மும்பை இந்தியன்ஸ் அணிக்காகவும் விளையாடியுள்ளார்.

## ஆரம்பகால வாழ்க்கை
கைல் டேவிட் மில்ஸ் மார்ச்சு 15, 1979 இல் ஓக்லாந்தில் பிறந்தார். இவர் கை தஹு மரபைச் சேர்ந்தவர் ஆவார். இவர் முர்வேலிலுள்ள துவக்கப்பள்ளியில் கல்வி பயின்றார். மேலும் மக்லியன்ஸ் கல்லூரியில் பட்டம் பயின்றார்.

## சர்வதேச போட்டிகள்

### தேர்வுத் துடுப்பாட்டம்
இவர் 2004 ஆம் ஆண்டில் நியூசிலாந்து துடுப்பாட்ட அணி இங்கிலாந்தில் சுற்றுப் பயணம் செய்து விளையாடியது. சூன் 10 இல் நாட்டின்ஹாமில் நடைபெற்ற இங்கிலாந்து துடுப்பாட்ட அணிக்கு எதிரான மூன்றாவது  தேர்வுத் துடுப்பாட்டப் போட்டியில் இவர் அறிமுகமானார்.

இந்தப் போட்டியின் முதல் ஆட்டப் பகுதியில் 4 பந்துகளில் ஓட்டம் ஏதும் எடுக்காமல் ஹோகார்டின் பந்துவீச்சில் ஆட்டமிழந்தார். பின் பந்துவீச்சில் 6 ஓவர்கள் வீசி 31 ஓட்டங்கள் விட்டுக்கொடுத்தார். இதில் 2 ஓவர்களை *மெய்டனாக*  வீசினார்.  இவரின் பதுவீச்சு சராசரி 5.16 ஆகும்.இரண்டாவது ஆட்டப் பகுதியில்  21 பந்துகளில் 8 ஓட்டங்கள் எடுத்து  கிலெசின் பந்துவீச்சில் ஆட்டமிழந்தார். இரண்டாவது ஆட்டப்பகுதியில் இவருக்கு பந்துவீச வாய்ப்பு வழங்கப்படவில்லை.இந்தப் போட்டியில் இங்கிலாந்து அணி 4 இலக்குகள் வித்தியாசத்தில் வெற்றி பெற்றது. மார்ச் 18, 2009 இல் இந்தியத் துடுப்பாட்ட அணி நியூசிலாந்தில் சுற்றுப் பயணம் செய்து விளையாடிய தொடரில் விளையாடும் வாய்ப்பினைப் பெற்றார். இதன் முதல் போட்டியின் முதல் ஆட்டப் பகுதியில் இவர் சந்தித்த முதல் பந்திலேயே முனாஃப் படேலின் பந்துவீச்சில் ஆட்டமிழந்தார்.  பின் பந்துவீச்சில் 22 ஓவர்கள் வீசி 98 ஓட்டங்கள் விட்டுக்கொடுத்தார். இதில் 4 ஓவர்களை *மெய்டனாக*  வீசி ஹர்பஜன் சிங்கின்இலக்கினைக் கைப்பற்றினார்.  இவரின் பதுவீச்சு சராசரி 4.45 ஆகும்.இரண்டாவது ஆட்டப் பகுதியில் 2 ஓவர்கள் வீசி 21 ஓட்டங்களை விட்டுக் கொடுத்தார். இந்தப் போட்டியில் இந்திய அணி 10 இலக்குகள் வித்திதியாசத்தில் வெற்றி பெற்றது.

### [[ஒருநாள் பன்னாட்டுத் துடுப்பாட்டம்]]
ஏப்ரல் 15, 2001 இல் சார்ஜா அமீரகத்தில் நடைபெற்ற ஏ ஆர் ஒய் கோப்பைக்கான தொடரில்  பாக்கித்தான் துடுப்பாட்ட அணிக்கு எதிரான ஐந்தாவது ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்.

பெப்ரவரி, 2007 ஆம் ஆண்டில் ஆத்திரேலிய தொடரில் காயம் ஏற்பட்டதனால் இவர் 2007 துடுப்பாட்ட உலகக்கிண்ணத் தொடரில் இருந்து விலகினார்.பின் நியூசிலாந்துன் அணி 2007 டிசம்பர் மாதத்தில் தென்னாப்பிரிக்காவில் சுற்றுப்பயணம் செய்து விளையாடியது .இந்தத் தொடரில் விளையாடும் வாய்ப்பினைப் பெற்றார்.

## சான்றுகள்


## வெளியினைப்புகள்

* கைல் மில்ஸ் ஈஎஸ் பி என் l
* 

பகுப்பு:நியூசிலாந்துத் துடுப்பாட்ட வீரர்கள்
பகுப்பு:1979 பிறப்புகள்
ஸ்காட் ஸ்டைரிஸ்

**ஸ்காட் பேர்னாட் ஸ்டைரிஸ்** (Scott Bernard Styris, பிறப்பு: சூலை 10, 1975), நியூசிலாந்து அணியின் சகலதுறை ஆட்டக்காரர். இவர் வலதுகை துடுப்பாளரும், வலதுகை மிதவேக பந்துவீச்சுசாளருமாவார்.

பகுப்பு:நியூசிலாந்துத் துடுப்பாட்ட வீரர்கள்
பகுப்பு:1975 பிறப்புகள்
டிம் சௌத்தி

**டிமோதி கிரேன்ட் சௌத்தி** (Timothy Grant Southee, பிறப்பு: டிசம்பர் 11, 1988) என்பவர் நியூசிலாந்து துடுப்பாட்ட அணி வீரரும் உதவி அணித் தலைவரும் ஆவார். இவர் நியூசிலாந்து அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய மூன்று வடிவங்களிலும் விளையாடி வருகிறார். வலது கை மட்டையாளரான இவர் வலது கை மித விரைவு வீச்சாளராக செயல்படுகிறார். துடுப்பாட்டங்களில் இவர் பன்முக வீரராக விளங்குகிறார். ஊஞ்சல் வகையிலான பந்துகளை வீசுவதன் மூலம் இவர் பரவலாக அறியப்படுகிறார். மிக இளம் வயதில் நியூசிலாந்து அணிக்காகத் தேர்வானவர்களுள் ஒருவராக அறியப்படுகிறார். தனது 19 ஆம் வயதில் பெப்ரவரி , 2008 இல் இவர் அணியில் சேர்ந்தார். இங்கிலாந்து துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். இவரின் முதல் போட்டியிலேயே 5 இலக்குகளைக் கைப்பற்றினார். மேலும் அதே போட்டியில் 40 பந்துகளில் 77 ஓட்டங்களை எடுத்தார். மேற்கிந்தியத்தீவுகள் துடுப்பாட்ட அணிக்கு எதிரான முதல் பன்னாட்டு இருபது20 போட்டியில் நியூசிலாந்து துடுப்பாட்ட அணியின் தலைவராக நியமிக்கப்பட்டார். பல போட்டிகளில் விளையாடியதால் கேன் வில்லியம்சனுக்கு ஓய்வு அளிக்கப்பட்டது. எனவே இவர் தலைவராக நியமிக்கப்பட்டார். இந்தப் போட்டியில் 47 ஓட்டங்கள் வித்தியாசத்தில் வெற்றி பெற்றனர்.

2011 துடுப்பாட்ட உலகக்கோப்பையில் சிறப்பாகச் செயல்பட்டார். இதில் 18 இலக்குகளைக் கைப்பற்றினார். இவரின் பந்துவீச்சு சராசரி 17.33 ஆகும். இந்தத் தொடரில் அதிக இலக்குகள் வீழ்த்திய பந்து வீச்சாளர்கள் பட்டியலில் மூன்றாம் இடம் பிடித்தார். 2015 துடுப்பாட்ட உலகக்கிண்ணத் தொடரில் இங்கிலாந்து துடுப்பாட்ட அணிக்கு எதிரான போட்டியில் ஏழு இலக்குகளைக் கைப்பற்றினார்.

## பன்னாட்டுப் போட்டிகள்
2016 -2017 ஆம் ஆண்டில் தரம்சாலாவில் இந்தியத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் 10 ஆவது வீரராகக் களமிறங்கிய இவர் தனது முதல் ஒருநாள் போட்டிக்கான அரைநூறினை அடித்தார். இதன்மூலம் பத்தாவது வீரராக களம் இறங்கி ஒருவர் எடுக்கும் ஐந்தாவது அதிகபட்ச ஓட்டம் எனும் சாத்னையைப் படைத்தார். இதே ஆண்டில் தென்னாபிரிக்கத் துடுப்பாட்ட அணிக்கு எதிரான தேர்வுத் துடுப்பாட்டத்தின் முதல் போட்டியில் இவருக்கு வாய்ப்பு வழங்கப்ப்படவில்லை. ஆனால் ஜீத்தன் படேல் காயம் காரணமாக வெளியேறியதால் அவருக்குப் பதிலாக சவுத்தி களத்தடுப்பாடி அசீம் ஆம்லாவின் இலக்கினை *கேட்ச்* பிடித்து வீழ்த்தினார்.

2014 ஆம் ஆண்டின் முதல் பருவகாலத்தில் புதிய பந்துகளில் சிறப்பாகப் பந்து வீசுபவர்களில் ஒருவராகக் கருதப்பட்டார். இந்தியத் துடுப்பாட்ட அணிக்கு எதிரான தேர்வுத் துடுப்பாட்டத் தொடரில் நிலையான ஆட்டத் திறனை வெளிப்படுத்தி 11 இலக்குகளைக் கைப்பற்றி தொடரைக் கைப்பற்ற உதவினார். பின் மேற்கிந்தியத்தீவுகள் துடுப்பாட்ட அணிக்கு எதிரான தேர்வுத் துடுப்பாட்டத் தொடரில் சிறப்பான ஆட்டத் திறனை வெளிப்படுத்தி 11 இலக்குகளைக் கைப்பற்றி 12 ஆண்டுகளுக்குப் பிறகு தொடரைக் கைப்பற்ற உதவினார். இந்தத் தொடரின் இறுதியில் பன்னாட்டுத் துடுப்பாட்ட அவையின் சிறந்த தேர்வுத் துடுப்பாட்டப் பந்து வீச்சாளருக்கான தரவரிசையில் 6 வது இடத்திற்கு முன்னேறினார்.

## சான்றுகள்

பகுப்பு:நியூசிலாந்துத் துடுப்பாட்ட வீரர்கள்
பகுப்பு:1988 பிறப்புகள்
பகுப்பு:எஸ்செக்ஸ் துடுப்பாட்டக்காரர்கள்
பகுப்பு:வாழும் மக்கள்
மார்ச் 2011

**மார்ச் 2011** (*March 2011*), ஒரு செவ்வாய்க்கிழமை ஆரம்பித்து 31 நாட்களின் பின்னர் ஒரு வியாழக்கிழமை முடிவடைகிறது. தமிழ் நாட்காட்டியின் படி பங்குனி மாதம் மார்ச் 15 செவ்வாய்க்கிழமை தொடங்கி, 2011 ஏப்ரல் 13 புதன்கிழமை முடிவடையும்.

## சிறப்பு நாட்கள்
*மார்ச் 2 - மகா சிவராத்திரி
*மார்ச் 3 - மகா சிவராத்திரி (சில இடங்களில்)
*மார்ச் 8 - அனைத்துலக பெண்கள் நாள்
*மார்ச் 13 - கச்சியப்ப சிவாச்சாரியார் குருபூசை
*மார்ச் 19 - பங்குனி உத்தரம்
*மார்ச் 19 - ஹோலி
*மார்ச் 22 - காரைக்கால் அம்மையார் குருபூசை

## நிகழ்வுகள்

----

பகுப்பு:2011
ஜெசி ரைடர்

**ஜெசி டானியல் ரைடர்** (*Jesse Daniel Ryder*, பிறப்பு: ஆகத்து 6, 1984), நியூசிலாந்து அணியின்  முன்னாள் சகலதுறை ஆட்டக்காரர். இவர் இடதுகை துடுப்பாளரும், வலதுகை மிதவேகப் பந்துவீச்சாளரும் ஆவார். இவர் நியூசிலாந்து அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடியுள்ளார்.

2002 ஆம் ஆண்டில் 19 வயதிற்கு உட்பட்ட துடுப்பாட்ட உலகக்கிண்ணத் தொடரில் நியூசிலாந்து துடுப்பாட்ட அணியின் தலைவராக நியமிக்கப்பட்டார். இவர் வெலிங்டன் மற்றும் மத்திய மாவட்ட துடுப்பாட்ட அணிகளுக்காக உள்ளூர்ப் போட்டிகளில் விளையாடினார். மேலும் இவர் முதல் தரத் துடுப்பாட்டம் மற்றும் பட்டியல் அ துடுப்பாட்டங்களில் விளையாடியுள்ளார். மேலும் எச்செக்ஸ் மாகாணத் துடுப்பாட்டப் போட்டிகளிலும் விளையாடியுள்ளளார். இந்தியன் பிரீமியர் லீக் தொடரில் பெங்களூர் ராயல் சேலஞ்சர்ஸ்,புனே வாரியர்சு இந்தியா மற்றும் டெல்லி டேர்டெவில்ஸ் அணிகளுக்காக விளையாடியுள்ளார்.

## சர்வதேச போட்டிகள்

### [[தேர்வுத் துடுப்பாட்டம்]]
இவர் 2008 ஆம் ஆண்டில் நியூசிலாந்துத் துடுப்பாட்ட அணி வங்காளதேசத்தில் சுற்றுப் பயணம் செய்து விளையாடியது அக்டோபர் 17  இல் சிட்டகொங்கில் நடைபெற்ற வங்காளதேசத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 5 பந்துகளில் 1 ஓட்டம் எடுத்து சகீப் அல் அசன் பந்துவீச்சில் ஆட்டமிழந்தார். பின் பந்துவீச்சில் 3 ஓவர்கள் வீசி 10ஓட்டங்கள் விட்டுக்கொடுத்தார். இதில் 1 ஓவரை *மெய்டனாக* வீசினார். ஆனால் இலக்கினைக் கைப்பற்றவில்லை. இவரின் பதுவீச்சு சராசரி 0.70 ஆகும். இரண்டாவது ஆட்டப் பகுதியில் 101 பந்துகளில்38 ஓட்டங்கள் எடுத்து *ரன் அவுட்* ஆனார். இதில் 4 நான்குகளும் அடங்கும். இந்தப் போட்டியில் நியூசிலாந்து அணி 3 இலக்குகள் வித்தியாசத்தில் வெற்றி பெற்றது.

#### இறுதிப் போட்டி
2011 ஆம் ஆண்டில் நியூசிலாந்துத் துடுப்பாட்ட அணி ஆத்திரேலியாவில் சுற்றுப் பயணம் செய்து விளையாடியது. டிசம்பர் 9 இல் ஹோபார்ட்டில் நடைபெற்ற ஆத்திரேலியத் துடுப்பாட்ட அணிக்கு எதிரான இரண்டாவது தேர்வுத் துடுப்பாட்டப் போட்டியில் இவர் இறுதியாக விளையாடினார். இந்தப் போட்டியின் முதல் ஆட்டப் பகுதியில் 10 பந்துகளில் ஓட்டங்கள் ஏதும் எடுக்காமல் பட்டின்சன் பந்துவீச்சில் ஆட்டமிழந்தார்.  இரண்டாவது ஆட்டப் பகுதியில் 28 பந்துகளில் 16 ஓட்டங்கள் எடுத்தார். இந்தப்போட்டியில் நியூசிலாந்து துடுப்பாட்ட அணி 7 ஓட்டங்கள் வித்தியாசத்தில் வெற்றி பெற்றது.

## [[ஒருநாள் பன்னாட்டுத் துடுப்பாட்டம்]]
பெப்ரவரி 9, 2008 இல் வெலிங்டனில் இங்கிலாந்து துடுப்பாட்ட அணிக்கு எதிரான முதலாவது ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்.இந்தப் போட்டியில் துவக்கவீரராக களம் இறங்கிய இவர் 50 பந்துகளில் 31 ஓட்டங்களை எடுத்தார்.இதில் நான்கு 4 மற்றும் 1 ஆறுகள் அடங்கும். இவரின் *ஸ்டிரைக் ரேட் 62.00 ஆகும்.*

#### இறுதிப் போட்டி
2014 ஆம் ஆண்டில் நியூசிலாதுத் துடுப்பாட்ட அணி இந்தியாவில் சுற்றுப் பயணம் செய்து விளையாடியது. சனவரி 31 இல் வெலிங்டனில் நடைபெற்ற இந்தியத் துடுப்பாட்ட அணிக்கு எதிரான ஐந்தாவது ஒருநாள் பன்னாட்டுத் துடுப்பாட்டப் போட்டியில் இவர் இறுதியாக விளையாடினார். இந்தப் போட்டியில் 26 பந்துகளில் 17 ஓட்டங்கள் எடுத்தார். இந்தப் போட்டியில் நியூசிலாந்து அணி 87 ஓட்டங்கள் வித்தியாசத்தில் வெற்றி பெற்றது.

## சான்றுகள்


## வெளியிணைப்புகள்

* 
* 
* 

பகுப்பு:நியூசிலாந்துத் துடுப்பாட்ட வீரர்கள்
பகுப்பு:1984 பிறப்புகள்
பகுப்பு:வாழும் மக்கள்
பகுப்பு:எஸ்செக்ஸ் துடுப்பாட்டக்காரர்கள்
ராஸ் டைலர்

**லுடேரு ராஸ் புதோவா லோடெ டைலர்** (**Luteru Ross Poutoa Lote Taylor**, பிறப்பு: மார்ச் 8, 1984) என்பவர் நியூசிலாந்து துடுப்பாட்டக்காரர் ஆவார். இவர் நியூசிலாந்து துடுப்பாட்ட அணிக்காக அனைத்து வகையான பன்னாட்டுப் போட்டிகளிலும் விளையாடி வருகிறார். இவர் ஜனவரி 2019இல் ஒருநாள் போட்டிகளில் தனது 20வது நூறைப் பெற்றதன் மூலம் எந்தவொரு போட்டி வகைகளிலும் 20 நூறுகள் எடுத்த முதல் நியூசிலாந்து வீரர் ஆனார்.

## பன்னாட்டுப் போட்டிகள்
மார்ச் 1, 2006 இல் மேற்கிந்தியத்தீவுகள் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் அறிமுகமானார். சமோவா பண்பாட்டைச் சேர்ந்த ஒருவர் நியூசிலாந்து துடுப்பாட்ட அணிக்காக விளையாடுவது இது இரண்டாவது முறையாகும். இதற்கு முன் முர்ஃபி சூ நியூசிலாந்து அணிக்காக விளையாடினார். இவரின் முதல் போட்டியில் 15 ஓட்டங்கள் எடுத்தார். இந்தப் போட்டியில் நியூசிலாந்து அணி 91 ஓட்டங்கள் வித்தியாசத்தில் வெற்றி பெற்றது.

டிசம்பர் 28, 2006 ஆம் ஆண்டில் நேப்பியர், நியூசிலாந்தில் இலங்கைத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் தனது முதல் நூறு ஓட்டங்களைப் பதிவு செய்தார். இதில் 12 நான்குகளும், 6 ஆறுகளும் அடங்கும். ஆனால் இந்தப் போட்டியில் சனத் ஜயசூரியாவின் அதிரடி ஆட்டத்தினால் இலங்கை அணி வெற்றி பெற்றது. இதன் இரண்டாவது ஆட்டத்தில் உடலின் நீர்க்குறைவு காரணமாக பாதிக்கப்பட்டார். 2006 -2007 ஆம் ஆண்டுகளில் நடைபெற்ற போட்டியில் ஆத்திரேலியத் துடுப்பாட்ட அணிக்கு எதிரான போட்டியில் 84 ஓட்டங்கள் எடுத்தார். ஆனால் இந்தப் போட்டியிலும் நியூசிலாந்து அணி தோல்வியடைந்தது.

பெப்ரவரி 18, 2007 ஆம் ஆண்டில் ஆத்திரேலியத் துடுப்பாட்ட அணிக்கு எதிரான போட்டியில் தனது இரண்டாவது நூறினைப் பதிவு செய்தார். இந்தப் போட்டியில் 117 ஓட்டங்கள் எடுத்தார். இதன்மூலம் ஆத்திரேலியத் துடுப்பாட்ட அணிக்கு அதிராக அதிக ஓட்டங்கள் எடுத்தவர்கள் பட்டியலில் இரண்டாம் இடத்தைப் பிடித்தார். 2007 -2008 ஆம் ஆண்டுகளில் ஆமில்டன், நியூசிலாந்தில் இங்கிலாந்து துடுப்பாட்ட அணிக்கு எதிரான தேர்வுத் துடுப்பாட்டப் போட்டிகளில் அறிமுகமானார். இந்தப் போட்டியில் இவர் தனது முதல் நூறினை அடித்தார். மேலும் அந்தத் தொடரில் அதிக ஓட்டங்கள் அடித்தவர்கள் பட்டியலில் முதல் இடம் பிடித்தார்.

மே 2008 ஆம் ஆண்டில் ஓல்டு டிரஃபோர்டுவில் இங்கிலாந்து துடுப்பாட்ட அணிக்கு எதிராக நடைபெற்ற தேர்வுத் துடுப்பாட்டப் போட்டியில் இறுதிவரை ஆட்டமிழக்காமல் 154* ஓட்டங்கள் எடுத்தார். இதுதான் இவரின் அதிகபட்ச ஓடம் ஆகும். இதில் 5 ஆறுகளும், 17 நான்குகளும் அடங்கும். பின் மார்ச், 2009 ஆம் ஆண்டில் நேப்பியர், நியூசிலாந்தில் இந்தியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் 204 பந்துகளில் 151 ஓட்டங்கள் எடுத்தார். பின் இந்திய அணிக்கு எதிரான அடுத்த போட்டியில் 107 ஓட்டங்கள் எடுத்து போட்டி சமனில் முடிய உதவினார்.

## சான்றுகள்


## வெளியிணைப்புகள்

* 
* 

பகுப்பு:நியூசிலாந்துத் துடுப்பாட்ட வீரர்கள்
பகுப்பு:1984 பிறப்புகள்
லூக் உட்காக்

**லூக் ஜேம்ஸ் உட்காக்** (Luke James Woodcock, பிறப்பு: மார்ச்சு 19, 1982 அணியின் மந்த இடதுகை மரபுவழா சுழல் பந்துவீச்சுசாளரான இவர் இடதுகை துடுப்பாளரும் கூட.

பகுப்பு:நியூசிலாந்துத் துடுப்பாட்ட வீரர்கள்
பகுப்பு:1982 பிறப்புகள்
பகுப்பு:வாழும் மக்கள்
எல்டன் சிகும்புரா

**எல்டன் சிகும்புரா** (Elton Chigumbura, பிறப்பு:மார்ச்சு 14, 1986), சிம்பாப்வே அணியின் தலைவர் (captain), சகலதுறை ஆட்டக்காரர். இவர் 2004 ஆம் ஆண்டு முதல் 2020 ஆம் ஆண்டு முடிய சிம்பாப்வே அணிக்காக விளையாடியுள்ளார்.மே 2015 இல், சிகும்புரா தனது முதல் பன்னாட்டு ஒரு நாள் போட்டி சதத்தை, பாக்கித்தானுக்கு எதிராக இலாகூரில் தனது 174வது ஒருநாள் போட்டியில் அடித்தார்.பன்னாட்டு ஒருநாள் போட்டிகளில் 4,000 ரன்களுக்கும் அதிகமான ஓட்டங்களையும் 100 விக்கெட்டுகளையும் பெற்றுள்ள அவர், ஜிம்பாப்வேயின் சிறந்த சகலதுறை ஆட்டக்காரர்களில் ஒருவராக பரவலாகக் கருதப்படுகிறார்.
## வெளி இணைப்பு
*
*

## மேற்கோள்

பகுப்பு:சிம்பாப்வே துடுப்பாட்ட வீரர்கள்
பகுப்பு:1986 பிறப்புகள்
பகுப்பு:நார்தாம்ப்டன்சையர் துடுப்பாட்டக்காரர்கள்
பகுப்பு:வாழும் மக்கள்
மதம் என்றால் என்ன (நூல்)

**மதம் என்றால் என்ன** எனும் தமிழ் நூல் இராபர்ட் கிரீன் இங்கர்சால் அவர்கள் பாஸ்டன் நகரில் 1880 ம் ஆண்டில் அமெரிக்க மதச் சுதந்திர சங்கத்தில் மதம் என்றால் என்ன? என்னும் பொருள் பற்றி ஆற்றிய பேருரையின் தொகுப்பாகும். இது லண்டன் பகுத்தறிவு நூற்பிரசுரக் கழகத்தாரால் ஆங்கிலத்தில் வெளியிடப்பட்டிருக்கும் Ingersoll Lectures and Essays என்ற நூலில் உள்ள சிறிய கட்டுரையாகும். இந்நூலில் கடவுளின் பெயரால் நடைபெறும் புரட்டையும், கடவுளின் தன்மையையும் தெள்ளத் தெளிவாக எடுத்துகாட்டப்பட்டிருக்கின்றன. இந்நூலை தமிழில் மொழிபெயர்த்தவர் உயர்நீதிமன்ற வழக்கறிஞர் சோ. லட்சுமிரதன் பாரதி எம்.ஏ., பி.எல். இதை பெரியார் சுயமரியாதை கழகம் வெளியிட்டது.

பகுப்பு:ஆங்கிலம்-தமிழ் மொழிபெயர்ப்பு நூல்கள்
பகுப்பு:இறைமறுப்புத் தமிழ் நூல்கள்
ரெகிஸ் சகப்வா

**ரெகிஸ் சகப்வா**: (Regis Chakabva, பிறப்பு:செப்டம்பர் 20, 1987), சிம்பாப்வே அணியின் குச்சக் காப்பாளர் (wicket-keeper அல்லது wicketkeeper அல்லது பெரும்பாலும் keeper). இவர் வலதுகை துடுப்பாளரும் கூட.

பகுப்பு:சிம்பாப்வே துடுப்பாட்ட வீரர்கள்
பகுப்பு:1986 பிறப்புகள்
பகுப்பு:1987 பிறப்புகள்
பகுப்பு:வாழும் மக்கள்
கிரீம் கிரேமர்

**அலெக்சன்டர் கிரீம் கிரேமர்**: (Alexander Graeme Cremer, பிறப்பு:செப்டம்பர் 19, 1986), சிம்பாப்வே அணியின் கழல் திருப்ப, கூக்ளி பந்துவீச்சுசாளரான இவர் வலதுகை துடுப்பாளரும் கூட.

பகுப்பு:சிம்பாப்வே துடுப்பாட்ட வீரர்கள்
பகுப்பு:1986 பிறப்புகள்
கிரைக் எர்வின்

**கிரைக் ரிச்சர்ட் எர்வின்**: (Craig Richard Ervine, பிறப்பு:ஆகத்து 19, 1985), சிம்பாப்வே அணியின் இடதுகை துடுப்பாளரும், வலதுகை புறத் திருப்ப பந்துவீச்சுசாளருமாவார்.

பகுப்பு:சிம்பாப்வே துடுப்பாட்ட வீரர்கள்
பகுப்பு:1985 பிறப்புகள்